open-index/open-wikipedia-markdown huggingface dataset:
Adnan Ibrahim

**Dato' Haji Adnan Ibrahim** ialah seorang guru dan tokoh pendidikan di Perak, Malaysia. Beliau merupakan bekas Pengetua Sekolah Tuanku Abdul Rahman (1993-1994) dan bekas Pengarah Jabatan Pelajaran Negeri Perak (2003-2004). 

## Kerjaya
Cikgu Adnan pernah mengajar subjek Geografi di Sekolah Menengah Kebangsaan Seri Perak, Teluk Intan dan menjadi pengetua di Sekolah Tuanku Abdul Rahman (STAR), Ipoh (1993-1994). Kemudian beliau menjadi Pegawai Pendidikan Daerah Taiping dan PPD Kinta Utara dari 1 April 1997 - 31 Mac 1999. Beliau bersara selepas berkhidmat selama 30 tahun pada usia 56 tahun (tahun 2004).

## Menyertai PAS
Haji Adnan menyertai Parti Islam Se-Malaysia (PAS) pada 8 April 2008 dalam sebuah majlis di Dewan Orang Ramai Jeram Mengkuang, Bidor, Perak. Penyertaan beliau juga telah diumumkan dalam program pelancaran ‘Jom Masuk PAS’ di Markas Tarbiyyah PAS, Air Kuning, Taiping pada 10 Oktober 2011. Turut serta dalam pengumuman penyertaan tersebut ialah bekas pegawai tinggi TLDM, Laksamana Pertama (B) Mohamad Imran Abd Hamid.

## Anugerah dan pengiktirafan

* 
** Darjah Dato' Paduka Mahkota Perak (D.P.M.P.) - **Dato**' - 2003
** Darjah Ahli Paduka Mahkota Perak (P.M.P.) - 2001
** Darjah Ahli Mahkota Perak (A.M.P.)  - 1996
** Ahli Mangku Negara (A.M.N.) - 1994
** Ahli Darjah Kinabalu (A.D.K.) - 1992
** Pingat Pekerti Terpuji (P.P.T.) - 1983

## Meninggal dunia
Dato’ Haji Adnan meninggal dunia di rumah anaknya di Sri Hartamas, Kuala Lumpur pada 2 Ogos 2017 akibat komplikasi buah pinggang.

Allahyarham Dato’ Adnan telah disemadikan di Tanah Perkuburan Islam Bukit Kiara, Damansara.

## Rujukan
Cyworld Digital Music Awards

**Cyworld Digital Awards** () yang merupakan blog Cyworld BGM () ialah sebuah tapak web komuniti Korea Selatan berbahasa Korea. "Cyworld" adalah berasaskan carta BGM yang dimulakan pada tahun 2006. Pemenang bagi carta ini di pilih berdasarkan jumlah jualan digital serta muzik latar yang digunakan oleh para pengguna Cyworld di halaman masing-masing.

## Rujukan

## Pautan luar
* Tapak web rasmi Cyworld Digital Music Awards
Persipura Jayapura

**Persipura Jayapura** adalah sebuah kelab bola sepak profesional Indonesia yang berpangkalan di bandaraya Jayapura, negeri Papua, Indonesia. **Persipura Jayapura** sering digunakan dalam media tempatan.

Nama samaran pasukan "Mutiara Hitam" atau "The Black Pearl". Persipura bersaing di divisyen teratas dalam liga Indonesia iaitu Liga 1. Stadium Persipura dikenali sebagai Stadium Mandala, yang mempunyai kapasiti lebih dari 25,000 tempat duduk. Persipura Jayapura merupakan salah satu kelab profesional terbesar di Indonesia. Mereka biasanya menggunakan banyak pemain tempatan Papua dalam pasukan mereka. Antara pemain Papua yang menyerlah adalah Boaz Solosa yang juga merupakan pemain pasukan kebangsaan Indonesia.

## Stadium
Persipura Jayapura menggunakan Stadium Mandala sebagai Stadium rumah mereka. Stadium ini mempunyai kapasiti sekitar 30,000 tempat duduk dan masih diubahsuai untuk 50.000 kapasiti tempat duduk. 

## Pemain

### Skuad pertama

## Kakitangan Kejurulatihan

## Pencapaian & kepujian

***[[Perserikatan]]**
:*** Naib Juara (1)**: 1980

***[[Liga Indonesia Divisyen Premier]]**
:*** Juara (1)**: 2005

***[[Liga Super Indonesia]]**
:*** Juara (2)**: 2008-09, 2010-11
:*** Naib Juara (1)**: 2010

***[[Piala Indonesia]]**
:***Naib Juara (3)**: 2006, 2007, 2009

***[[Perisai Komuniti Indonesia]]**
:*** Juara (1)**: 2009

## Prestasi dalam pertandingan AFC
***[[Liga Juara-Juara Asia]]**: 1 penampilan
2006: Gagal muncul (untuk pemain mendaftar lewat)
2010: Peringkat Kumpulan
***[[Liga Juara-Juara AFC]]**: 1 penampilan
2011: Suku Akhir

## Lihat juga
* Liga Super Malaysia

## Rujukan

## Pautan luar

# Akun twitter resmi Persipura Jayapura
# Logo Persipura Jayapura
Mont Kiara

**Mont Kiara** terletak di Bukit Kiara, Kuala Lumpur, Malaysia. Dahulunya ialah estet getah milik Segambut Rubber Estate. Pemaju yang membangunkan Mont Kiara ialah Datuk Alan Tong yang berjaya membeli 100 ekar tanah di situ pada harga RM6-8 sekaki persegi pada 1980-an.

Beliau nampak akan potensi Bukit Kiara dan Mont Kiara kerana kerajaan pusat sedang membina jalan yang menyambungkan INTAN dengan Seri Hartamas. Pada 1990-an,beliau memulakan projek Kondominium Pines dan menjualnya pada harga RM200 sekaki persegi. Oleh itu beliau digelar 'Kondo King'.

## Rujukan
Rastam Hadi

**Datuk Rastam Hadi** pernah bertugas sebagai Timbalan Gabenor Bank Negara,Kuala Lumpur ,Malaysia.Beliau juga bekas Pengarah Urusan Petronas.

## Rujukan
Siddiq Ghouse

**Siddiq bin Mohamad Ghouse** merupakan Setiausaha politik Dr Mahathir Mohamad selama tujuh tahun. Siddiq dilantik sebagai Setiausaha politik ketika Dr Mahathir menjadi Menteri Pelajaran pada 1974. 1974-1975 adalah tahun-tahun kebangkitan semula komunis buat kali kedua .

Siddiq Ghouse ditahan pada 13 Julai 1981, tiga hari sebelum Dr Mahathir dilantik sebagai Perdana Menteri Malaysia (16 Julai 1981). 

## Agen perisik KGB
Beliau didakwa menjadi agen perisik KGB dari Kesatuan Soviet di bawah Akta Keselamatan Dalam Negeri. Menteri Keselamatan Dalam Negeri ketika itu ialah Tan Sri Ghazali Shafie. 

Pada 13.7.1981, Kerajaan Malaysia telah mengusir keluar serta-merta tiga orang pegawai Kedutaan Soviet di Kuala Lumpur  kerana kesalahan pengintipan. Perisik KGB yang diusir ialah G.I. Stepanor, Setiausaha Pertama Kedutaan Soviet; Encik V.P.Romanov, Setiausaha Kedua Kedutaan Soviet dan seorang kakitangan bukan diplomatik di bahagian ekonomi kedutaan Soviet iaitu Z.L. Khamidauline. 

Tan Sri Ghazali Shafie selaku Menteri Hal Ehwal Dalam Negeri dalam sidang media memaklumkan bahawa polis merampas alat-alat yang dibekalkan oleh agen-agen KGB kepada Siddiq Ghouse. Sejak beberapa bulan Siddiq dan tiga orang agen bertemu tetapi tidak ada yang maklumat yang bocor. 

Pada 30 Julai 1981, Dr Mahathir membebaskan 21 orang tahanan ISA.

## Rujukan
Merican Sutan

**Dato' Merican bin Sutan** atau 'Uncle Mac' (JMN, PMP, SMK, PJK lahir 25 Mac 1918 di Alor Star-11 Disember 1991). Beliau merupakan Mantan Pengarah Keselamatan Dalam Negeri dan Ketenteraman Awam PDRM. 

## Kehidupan awal
Beliau bersekolah di Kolej Sultan Abdul Hamid. Beliau telah berkahwin dengan Hasnah binti Abdullah dan mempunyai 6 orang anak. Beliau adalah ayah kepada Tan Sri Hassan Marican, bekas Presiden Petronas.

## Kerjaya
Merican bin Sutan berkhidmat dalam polis pada 4 Mei 1939 sebagai Sub-Inspektor Kadet. Beliau adalah anak Melayu yang pertama menjadi Komandan Pusat Latihan Polis Kuala Lumpur selepas negara mencapai kemerdekaan, beliau memegang jawatan pada 25 November 1957 hingga 24 November 1959.

Beliau menjadi Ketua Polis Negeri di Negeri Sembilan, Pahang dan Perak.Pada 1956 sebagai Timbalan Ketua Polis Kelantan, beliau ditugaskan mengiring HRH Putera Philip ketika melawat Kelantan. 

Beliau menghadiri beberapa kursus di dalam dan diluar negeri termasuk di United Kingdom, Amerika Syarikat dan Australia.

## VAT 69
Menteri Dalam Negeri Tun Dr Ismail Abdul Rahman mengarahkan Dato' Merican Sutan menubuhkan pasukan elit polis yang kini dikenali sebagai VAT 69 pada tahun 1969. Merican Sutan meminta bantuan daripada SAS dari United Kingdom dan New Zealand untuk melatih anggota-anggota VAT 69 ini.

Akhirnya VAT 69 berupaya menhapuskan ancaman komunis. Sumber-sumber makanan (food dump) pengganas komunis yang ditanam di dalam tanah di hutan Semenanjung Malaysia berjaya ditemui dan dimusnahkan.

## Kebangkitan semula komunis
Tahun 70an adalah tahun-tahun krbangkitan semula komunis. Komunis turun dari persembunyian mereka di sempadan Malaysia-Thailand dan melakukan hura hara di Raub-Jerantut, Ipoh-Tanjung Rambutan dan sampai ke Kuala Lumpur. Komunis berjaya membunuh Ketua Polis Negara Tan Sri Abdul Rahman Hashim di Kuala Lumpur pada tahun 1974 semasa beliau dalam perjalanan ke pejabatnya. Oleh itu, Tun Hanif Omar naik sebagai Ketua Polis Negara termuda di dalam sejarah negara pada umur 34 tahun. PKM juga berjaya menembak mati Ketua Polis Perak Tan Sri Khoo Chong Kong di Ipoh pada tahun 1975. Tugu Negara di Tasik Perdana berjaya diletupkan pada 1975. Selepas itu VAT 69 bersama Angkatan Tentera Malaysia melancarkan Operasi Gonzales bagi memburu saki-baki komunis. Antara lokasi utama ialah Sadao, selatan Thailand.

## Rujukan
Batu bersurat Ebla

Berasal dari zaman sekitar 2500 SM, **batu bersurat Ebla** merupakan koleksi 1800 tablet lempung lengkap, 4700 pecahan serta ribuan cebisan kecil yang ditemui di arkib istana kota purba Ebla, Syria. Tablet-table ini telah ditemui oleh ahli arkeologi Itali, Paolo Matthiae bersama pasukannya pada tahun 1974–75 di tapak penggalian mereka di Tell Mardikh, tapak kota purba Ebla, yang diusahakan selama 10 tahun dan hanya diketahui oleh para profesional

Sekitar 2500 SM, Ebla merupakan satu kerajaan yang meliputi satu kawasan termasuklah ibu kota Syria, Damaskus dan tenggara Turki. Kerajaan ini mencapai kemuncak budaya dan ekonominya, namun sepertimana yang berlaku kepada banyak tamadun lain, ia lenyap dari pentas sejarah. Rekod-rekod yang tersimpan jelas menyatakan bahawa Kerajaan Ebla merupakan pusat kebudayaan dan komersil utama pada masa tersebut. Masyarakat Ebla memiliki tamadun yang membawa kepada pembangunan arkib-arkib negara, membina perpustakaan dan merekod kontrak-kontrak komersil dalam bentuk bertulis. Mereka bahkan mempunyai sistem bahasa sendiri, yang dikenali sebagai Eblaite.

## Rujukan
Grand Prix Jepun 2011

**Grand Prix Jepun 2011** (nama rasmi: **2011 Formula 1 Japanese Grand Prix**) ialah sebuah perlumbaan bermotor Formula Satu yang diadakan di Litar Suzuka di Suzuka, Jepun pada 9 Oktober 2011, sebagai pusingan ke-15 Formula Satu musim 2011, dan kali ke-38 penganjuran Grand Prix Jepun. Perlumbaan sepanjang 53&nbsp;pusingan ini dimenangi oleh Jenson Button daru McLaren yang bermula dari petak kedua. Fernando Alonso menduduki tempat kedua untuk Scuderia Ferrari, sementara Sebastian Vettel melengkapkan podium di tempat ketiga. 

Ekoran perlumbaan ini, Vettel merangkul Kejuaraan Pemandu Dunia buat kali kedua berturut-turut selepas beliau hanya memerlukan satu mata sebelum ini untuk menggondol kejuaraan.

## Keputusan
### Kelayakan

**Nota:**
: – Kamui Kobayashi gagal mencatatkan masa pusingan pada suku ketiga demi memelihara tayar-tayarnya untuk perlumbaan. Bagaimanapun, memandangkan beliau meninggalkan pit dan memulakan pusingan layang, beliau berhak untuk bermula di petak yang lebih hadapan daripada kekal dalam garaj.
: – Michael Schumacher, Bruno Senna, Vitaly Petrov dan Sergio Pérez tidak mencatatkan masa memelihara tayar-tayarnya untuk perlumbaan. Berbeza dengan Kobayashi, Schumacher, Senna dan Petrov tidak meninggalkan garaj pit, maka mereka berundur dalam susunan petak.
: – Nico Rosberg dan Vitantonio Liuzzi gagal mencatatkan masa setelah mengalami masalah teknikal yang menghalang mereka daripada memasuki litar. Kemudian, mereka dibenarkan untuk menyertai perlumbaan, namun Liuzzi tidak dapat mencatatkan masa pusingan dalam masa 107% akibat masalah mekanik.

### Perlumbaan

## Kedudukan kejuaraan selepas perlumbaan

;Kedudukan Kejuaraan Pemandu

;Kedudukan Kejuaraan Pengeluar

* **Nota**: Hanya lima kedudukan teratas dimasukkan dalam senarai.

## Rujukan

## Pautan luar
Lapangan Terbang Antarabangsa Ajman

**Lapangan Terbang Antarabangsa Ajman** () sebuah lapangan terbang yang akan dibina dan berkhidmat kepada Ajman, negeri terkecil Emiriah Arab Bersatu. Projek pembinaan asalnya dicadangkan untuk mula berkhidmat pada suku kedua 2008 di kawasan Al Manama di Ajman, tetapi tidak bermula sehingga suku ketiga 2009. Perkhidmatan pada asalnya dijadualkan untuk bermula menjelang 2011, tetapi lapangan terbang ini kini dianggarkan untuk disiapkan menjelang suku pertama 2015. 

Lapangan terbang ini dibina di sepanjang lima kilometer. Ia akan mengendali sekurang-kurangnya 1 juta penumpang secara tahunan, serta mengendali sekurang-kurangnya 400,000 tan kargo.

## Rujukan

## Pautan luar

* Gulf News — Ajman coverage
Lapangan Terbang Antarabangsa Kota Jembrana

**Lapangan Terbang Antarabangsa Kota Jembrana**, juga diketahui sebagai **[[Lapangan Terbang Antarabangsa Baru Bali]]**, ialah sebuah lapangan terbang cadangan yang akan menggantikan Lapangan Terbang Antarabangsa Ngurah Rai yang tidak dapat diperbesarkan.

Projek ini dianggarkan bernilai US$110 juta. 

## Rujukan
Lapangan Terbang Antarabangsa Aji Pangeran Tumenggung Pranoto

**Lapangan Terbang Antarabangsa Samarinda**  adalah sebuah lapangan terbang utama di Samarinda. Ia juga dikenali sebagai **Lapangan Terbang Sungai Siring** dalam pertuturan, dibina di Sungai Siring dan juga untuk membezakannya dari pendahulunya, Lapangan Terbang Temindung.

Ia terletak di kampung Sungai Siring, yang merupakan salah satu dari lima kampung di kecamatan Samarinda Utara. Lapangan terbang ini dibina secara rasmi sejak 2005, bagi menggantikan lapangan terbang SRI, bertujuan sebagai hub pengangkutan regional penting, hub penumpang dan pintu masuk bagi destinasi di Nusantara (dengan lebih 8 destinasi) dan bandar di Kaltim. Lapangan terbang ini akan menjadi pintu masuk kargo dan penumpang Kaltim paling sibuk.

Lapangan terbang antarabangsa Sungai Siring ini juga merupakan pusat bangunan terminal penumpang terbesar Kaltim. Ia dikendali oleh PT Pengelola Bandara SB, 24 jam sehari dan merupakan hub utama bagi Syarikat penerbangan Kaltim. BSB merupakan penyumbang utama ekonomi Samarinda. BSB akan mengendalikan 5,000,000 penumpang, melepasi Lapangan Terbang Sultan Aji Muhammad Sulaiman.

## Syarikat Penerbangan dan Destinasi

### Penumpang

## Rujukan

## Pautan luar

* Lapangan Terbang Antarabangsa Samarinda
* Projek Lapangan Terbang Antarabangsa Samarinda
Farish Aziz

**Mohd Farish Bin Aziz Sulaiman** atau lebih dikenali dengan **Farish Aziz** (lahir 14 Februari 1984) ialah seorang Pelakon, Pengacara, Bekas Penyampai radio  dan seorang ‘media & brand strategist’ di Malaysia.  Jejaka berbangsa Suluk/Brunei  ini berasal dari Kota Kinabalu, Sabah, Malaysia. Beliau  merupakan anak kedua kepada Allahyarham Aziz Ahmad Sulaiman, seorang bekas penyanyi dan pelompat tinggi di Negeri Sabah sekitar tahun 70/80an dan pasangannya Sariah Datuk Hj Sulaiman Mokhtar.  Ayahnya meninggal dunia akibat lemas 4 bulan sebelum Farish dilahirkan.

Di awal kemunculannya, Farish aktif dalam dunia pengacaraan, antara program yang dikendalikan beliau termasuklah Durian Runtuh, Ronda 360 darjah, Fulus Mania, Trek selebriti, Muzik@Ria (Astro), dan Chopp (TV9).

Beliau turut berlakon dalam beberapa siri drama antaranya, Gaia (bersama Zizan razak & Nora Danish), Ponti Anak Remaja (Bersama Lisa Surihani, Liyana Jasmay & Hairul Azreen), Takbir Suci 3 (disamping Fauziah Nawi, Raja Azura, Tam Suhaimi dan Norlia Ghani)

Dalam usia muda Farish merupakan seorang atlit yang pernah mewakili Sabah dalam sukan bolasepak menerusi Piala Nike bawah 14 tahun pada tahun 1999, Piala Belia (Milo) u-19 Tahun 2000-2003, Piala Coca Cola u-16 tahun 2001 & Liga Simpanan Sabah Tahun 2005, selain Liga Universiti Celcom 2005/06. Farish juga merupakan bekas atlit 110M Lompat Pagar, dan kita giat mengikuti pertandingan Masters Athletics (dalam acara yang sama) disekitar Asia Tenggara. Beliau turut mempunyai Lesen Asas bolasepak  (Grassroot level) & telah dihantar ke Amerika Syarikat bagi menjalani program Sports Visitor program, program khusus oleh Emassy Amerika di Kuala Lumpur yang memfokuskan tentang ‘Youth and Soccer’.

Pada ketika ini Farish giat  mengacara dii Astro Arena menerusi slot Nadi Weekend dan juga penyampai di Liga Malaysia menerusi MFL. Selain itu beliau merupakan bekas pengurus Saluran Radio KK12FM di Sabah & bekas Pengurus Pemasaran/Media Sabah FC bagi musim 2021-2023.

Farish ditaja biasiswa kerajaan Negeri Sabah &  merupakan pemegang Ijazah Sarjana Muda Pentadbiran Perniagaan (HRM) daripada Universiti Tun Abdul Razak & pernah terpilih untuk ke program International Visitors Leadership program di Amerika Syarikat dibawah kelolaan American Embassy Kuala Lumpur menerusi tajuk ‘Youth and Civic engagement’ selama dua bulan, selain menjadi alumni Majlis Belia Sabah 2022-2026.

## Pencapaian (sukan)
Farish Aziz sangat aktif bersukan ketika di bangku persekolahan lagi. Beliau pernah mendapat Anugerah Sukan Sekolah kerana mengharumkan nama sekolah dalam bidang sukan sehingga peringkat kebangsaan. Beliau juga pernah mendapat Olahragawan Sekolah selama 3 tahun berturut turut. Antara pencapaian terbaik beliau dalam bidang sukan ialah apabila mewakili negeri Sabah dalam sukan bola sepak dari tahun 1999-2005(bawah 15 tahun- bawah 23 tahun). Farish merupakan penerima Ahli Darjah Kinabalu (ADK) (Darjah kebesaran pangkat keempat dalam senarai Darjah Yang Amat Mulia Kinabalu yang dikurniakan oleh yang di-Pertua Negeri Sabah).

## Rujukan

## Pautan luar
*
Padang ragut

**Padang ragut** (*Pasture*) adalah tanah dengan tumbuhan yang digunakan bagi ternakan meragut sebagai sebahagian dari ladang, atau ladang ternak atau sebarang kawasan ternak tertutup atau digunakan oleh haiwan liar untuk meragut atau mencari makan. Ia berbeza dengan ("meadow")  di mana rumput dipotong bagi menghasilkan jerami bagi makanan ternakan musim sejuk.

Sebelum adanya perladangan kilang dengan penggunaan teknik permakanan "ragut-sifar", padang ragut merupakan sumber utama bagi haiwan ragut seperti lembu dan kuda. Ia masih digunakan secara meluas terutamanya di kawasan kontang di mana tanah ragut tidak sesuai untuk pengeluaran pertanian lain. DI kawasan lebih lembap, padang ragut digunakan secara meluas bagi ragut bebas dan pertanian organik. Ia merupakan sumber biotik penting. 

Tumbuhan di padang ragut mungkin terdiri dari rumput, legume, tumbuhan renek lain atau campuran. Campuran tanah, suhu minima tahunan, dan hujan merupakan faktor utama bagi pengurusan padang ragut. 

## Contoh habitat padang ragut

*Padang rumput
*Prairie
*Savana

## Nota


## Lihat juga
*Transhumance
Amaluddin Darus

Ustaz **Amaluddin Darus** merupakan ahli politik Malaysia kelahiran Kedah. Beliau antara pemimpin awal parti PAS seangkatan dengan Ahmad Fuad Hassan, Dr. Burhanuddin al-Helmi, Ustaz Zulkifli Muhammad, Yusof Rawa,dan Abu Bakar Hamzah. Beliau banyak menulis rencana dan buku berkaitan dengan politik semasa pada zamannya. Beliau termasuk dalam kalangan kumpulan awal Senator di Dewan Negara, Malaysia.

Negara digemparkan dengan cubaan anak lelaki beliau yang sedang giat menyebarkan agama Ahmadi di platfom media sosial pada 2024. Agama Ahmadi membatalkan syariat solat fizikal, mengagungkan Saidina Ali ra secara berlebihan dan banyak lagi yang menyimpang dari Islam aliran Ahlus Sunnah Wal Jamaah. Anak lelaki beliau juga mendakwa Allahyarham Amaluddin Darus adalah seorang Islam Syiah yang telah difatwakan sesat oleh majlis fatwa kebangsaan. Parti PAS belum mengeluarkan apa-apa kenyataan untuk mengesahkan kenyataan anak lelaki Allahyarham Amaluddin Darus ini. 

## Mengembangkan PAS di Kelantan
Amaludin Darus berusaha mengembangkan PAS di Kelantan sejak 1953 dengan pergi ke sana terutama di Pasir Mas. PAS ditubuhkan di Pasir Mas pada 23 Julai 1953 hasil usaha Amaluddin Darus, Omar bin Yusuf, Ustaz Badullah Ahmad , Ahmad bin Yatim dan Mohd Noor bin Senik. Amaluddin Darus menjadi Setiausaha Perhubungan PAS Kelantan dan Terengganu.

PAS bertanding dalam pilihan raya 1955 di Kelantan tapi kesemuanya kalah. Beliau tidak pula bertanding. Hanya Tuan Haji Tuan Ahmad Tuan Hussin menang di Kerian,Perak.

Dalam Pilihan raya umum Tanah Melayu 1959 pada Ogos 1959, PAS akhirnya menang 28 dari 30 kerusi negeri Kelantan. Profesor Zulkifli Muhammad selaku Timbalan Yang DiPertua PAS Pusat dan calon luar, menang di Bachok. 

Kebangkitan PAS di Kelantan berkait dengan semangat menentang penjajahan British sebelumnya. Antaranya ialah perjuangan Tok Janggut. API diharamkan oleh British dan ramai pemimpinnya ditangkap.PAS ditubuhkan di Kelantan pada 1951 dan kembalinya Mohamad Asri dari Maahad Ehya Al-Syariff ke Kelantan,meningkatkan lagi semangat mereka.

## Meninggalkan PAS
Beliau meninggalkan PAS pada 1977 selepas PAS ditendang keluar dari Barisan Nasional. Hal itu itu diceritakannya dalam buku 'Kenapa saya tinggalkan PAS'. Pimpinan Pas melucutkan jawatan Datuk Haji Mohamed Nasir sebagai Menteri Besar Kelantan tanpa merujuk kerajaan pusat terlebih dahulu. Pilihan raya kecil Kelantan pada Mac 1978 menyaksikan PAS hanya menang di Kemumin dan Manek Urai.

## Anugerah dan pengiktirafan

* 
** Pingat Peringatan Malaysia (Perak) (P.P.M.) - 1965

## Hasil Tulisan
*
*
*
*
*
*
*
*
*
*
*
*
*
*
*
*
*
*
*
*
*
*
*

## Rujukan
Ellen Johnson Sirleaf

**Ellen Johnson Sirleaf** (lahir 29 Oktober 1938) ialah Presiden Liberia ke-24 dari tarikh angkat sumpahnya pada 16 Januari 2006 hingga tahun 2018.

Beliau pernah menjadi Menteri Kewangan di bawah Presiden William Tolbert dari 1979 hingga rampasan kuasa 1980, apabila beliau meninggalkan Liberia dan memegang beberapa jawatan kanan di pelbagai institusi kewangan. Sekembalinya ke Liberia, beliau bertanding menjadi presiden pada pilihan raya 1997 namun kalah teruk. Seterusnya, beliau bertanding sekali lagi pada pilihan raya 2005 di mana beliau berjaya. Sirleaf merupakan ketua negara pertama dan tunggal wanita di Afrika masa pelantikannya.

Sirleaf dianugerahkan Hadiah Keamanan Nobel 2011, bersama-sama Leymah Gbowee dari Liberia dan Tawakel Karman dari Yaman. Wanita-wanita ini diiktiraf "untuk perjuangan tanpa kekerasan mereka demi  keselamatan wanita dan untuk hak wanita menyertai secara menyeluruh usaha pembangunan keamanan." Bagaimanapun, ini menimbulkan kontroversi di Liberia kerana ia telah ditafsirkan pengkritik politik Sirleaf sebagai memberi "kelebihan tidak adil" bagi pilihan raya 2011 yang mendatang, yang dijadualkan pada 11 Oktober 2011. Ternyata beliau berjaya mempertahankan jawatannya dalam pusingan kedua pada 8 November, menewaskan Winston Tubman. Pengikut Tubman bagaimanapun memboikot pusingan tersebut, membenarkan Sirleaf menang dengan mendapat 90.7% undi.

Pada Disember 2021, James Sirleaf salah seorang anak lelaki Ellen Sirleaf meninggal dunia di kediamannya di Liberia dalam keadaan yang tidak diketahui.

## Rujukan

## Pautan luar

*Liberia Executive Mansion *tapak rasmi kerajaan*

|-
Sistem algebra komputer

**Sistem algebra komputer** atau **CAS** (singkatan bagi *computer algebra system* dalam bahasa Inggeris) merupakan perisian yang membantu dalam pengkomputan bersimbol. Fungsi utama CAS ialah untuk melakukan pengolahan ungkapan matematik dalam bentuk simbol.

Teknologi ini mula muncul pada tahun 1960-an, berkembang daripada dua bidang yang jauh berlainan &ndash; keperluan ahli fizik teori dan kajian kecerdasan buatan.
Hari Sukan dan Kesihatan

adalah hari cuti kebangsaan di Jepun yang diadakan pada hari Isnin minggu kedua bulan Oktober setiap tahun. Mengikut Undang-undang Perayaan Jepun (*Shukujitsu-hō*), hari tersebut diraikan bagi "memupuk rasa cinta terhadap sukan serta membentuk jiwa dan raga yang sihat".

Pada mulanya, hari cuti ini ditetapkan pada 10 Oktober bagi memperingati upacara sambutan pembukaan Sukan Olimpik di Tokyo pada tahun 1964. Walau bagaimanapun, tarikh tersebut telah diubah berdasarkan Sistem Happy Monday yang memindahkan sebahagian hari cuti kepada hari Isnin supaya hari cuti hujung minggu menjadi lebih panjang.

## Pautan luar

*Hari Sukan (Perihal) 
*Hari Sukan
Hari Alaska

**Hari Alaska** merupakan hari cuti negeri yang disambut di Alaska, Amerika Syarikat pada 18 Oktober. Hari Alaska merupakan hari bagi memperingati peristiwa penyerahan secara rasmi Alaska oleh Rusia kepada Amerika Syarikat pada tahun 1867 di Fort Sitka.

## Latar Belakang
Pada Mac 30, 1867, Amerika Syarikat membeli Alaska daripada Empayar Rusia dengan jumlah wang sebanyak $7.2 million. Namun begitu, penyerahan kuasa secara rasmi hanya berlaku pada Oktober tahun tersebut apabila ahli-ahli jawatankuasa tiba di Sitka. Upacara menaikkan bendera telah diadakan di Kubu Sitka pada 18 Oktober 1867. Seramai 250 askar Amerika Syarikat telah terlibat dalam upacara ini. 

Oleh kerana Rusia masih menggunakan kalendar Julian, di samping dengan perbezaan zon masa antara Sitka dan St. Petersburg, tarikh tersebut juga dikenali sebagai hari Sabtu, 7 Oktober.  

## Sambutan
Kerajaan tempatan Alaska mengumumkan Hari Alaska sebagai cuti rasmi pada tahun 1917. Sambutan rasmi telah diadakan di Sitka, di mana sekolah akan bertamat lebih awal dan kebanyakan perniagaan akan bertutup pada hari tersebut. Sebuah perarakan dan pembuatan semula upacara menaikkan bendera telah diadakan bersempena dengan Hari Alaska.

## Lihat juga
*Pembelian Alaska
*Hari Seward

## Pautan luar
* Laman sesawang mengenai Hari Alaska 
* Acara akan datang di Sitka, Alaska 
* Maklumat perjalanan di Sitka 
* Maklumat perjalanan di Sitka
Banjir Thailand Oktober 2011

**Banjir Thailand 2011** merupakan banjir yang terburuk dalam tempoh beberapa dekad di negara itu. Banjir ini berlaku sejak awal Ogos 2011 lagi, disebabkan monsun. Sehingga kini 283 orang telah terbunuh. Kira-kira 8.2 juta penduduk dalam 60 daripada 77 wilayah terjejas. Banjir ini telah menenggelamkan hampir 6 juta ekar tanah, di mana 1 juta ekar daripadanya merupakan tanah pertanian. Tanah runtuh juga berlaku terutama di wilayah Rayong di mana 2/3 kilang ditempatkan.

## Kesan
Banjir ini dikatakan "yang terburuk daripada segi jumlah air dan orang yang terbabit". Setakat 13 Oktober, banjir ini menjejaskan 2,250,469 orang daripada 761,044 keluarga, dengan 283 kematian dan dua hilang menurut badan kecemasa *24/7 Emergency Operation Center for Flood, Storm and Landslide* (EOC).

Banyak bandar dan pedalaman terjejas termasuk pinggiran ibu kota Bangkok. Tanaman padi di sepanjang Sungai Chao Phraya habis tenggelam, musnah akibat banjir. Bekalan beras dijangka terjejas dan melibatkan beberapa negara pengimport seperti Malaysia. Harganya pasti akan meningkat kerana melibatkan dataran sawah padi yang luas. 1.17 juta hektar sawah padi tenggelam dan padi tidak dapat dituai lagi. Thailand adalah pengeluar utama beras dan mempunyai sawah seluas 27 juta ekar.

Kilang elektronik dan kereta di Bangkok turut terjejas kerana air dalam - mencapai 1 meter dan lebih. Antaranya ialah kilang Honda Automobile Thailand yang terletak di kawasan bandar bersejarah Ayutthaya di utara Bangkok dan Mitsubishi Motors di Chonburi. Selain itu, Nikon dan Canon adalah antara syarikat elektronik yang terjejas. Kemusnahan Zon Industri Saharattananakorn dianggarkan mencapai 30 bilion baht.

Pada 9 Oktober, Gabenor Bank Thailand Prasarn Trairatvorakul menganggarkan kerugian antara AS$1.9 bilion hingga $2.6 bilion. Manakala Dewan Perniagaan Universiti Thai beberap hari kemudian menganggarkan nilai kerosakan sehingga 156.7 bilion baht (5.1 bilion USD). Ia dijangka menyebabkan penurunan antara 0.6 hingga 0.9 peratus perkembangan ekonomi.

## Tindakan
Perdana Menteri Thailand Yingluck Shinawatra meminta semua pihak segera menghulurkan bantuan kewangan dan tempat atau bangunan yang tinggi. Yingluck membatalkan lawatan ke Malaysia dan Singapura sempena perlantikannya sebagai Perdana Menteri.

Sebagai persediaan, ramai penduduk Bangkok membina khemah segera di atas jambatan. Kenderaan persendirian juga memenuhi jejambat. Pasar raya kehabisan khemah, botol air, daging ayam dan daging babi. Penduduk bandar itu sahaja seramai 12 juta orang.

## Rujukan
Only You (Morning Musume)

**Only you**  merupakan album single ke-46 daripada kumpulan Hello! Project, Morning Musume. Album single ini dipasarkan pada 15 Jun 2011 dibawah label zetima dalam empat edisi iaitu edisi terhad A (EPCE-5779~80), edisi terhad B (EPCE-5781~82), edisi terhad C (EPCE-5783~84) dan edisi biasa (EPCE-5785). Single V DVD (EPBE-5405) pula dipasarkan pada 29 Jun 2011.

## Penerbitan

* **Only you**
** Lirik : Tsunku
** Komposer : Tsunku
** Susunan: Ookubo Kaoru

* **Yamete yo! Sindbad**
** Lirik : Tsunku
** Komposer : Tsunku
** Susunan : Itagaki Yuusuke

## Edisi




* Edisi Terhad A
** Format : CD
** Nombor Katalog : EPCE-5779~80
** Harga : 1,680 yen
** Bonus : DVD

* Edisi Terhad B
** Format : CD
** Nombor Katalog : EPCE-5781~82
** Harga : 1,680 yen
** Bonus : DVD

* Edisi Terhad C
** Format : CD
** Nombor Katalog : EPCE-5783~84
** Harga : 1,680 yen
** Bonus : DVD


	

* Edisi Biasa
** Format : CD
** Nombor Katalog : EPCE-5785
** Harga : 1,050 yen
** Bonus : -

* Single V DVD
** Format : CD
** Nombor Katalog : EPBE-5405
** Harga : 1,575 yen
** Bonus : -





## Senarai Lagu

### CD

# Only you
# Yamete yo! Sindbad (やめてよ！シンドバッド)
# Only you (Instrumental)

### DVD "Edisi Terhad A"

# Only you (Dance Shot Ver.)

### DVD "Edisi Terhad B"

# Only you (Close-up Ver.)

### DVD "Edisi Terhad C"

# Only you (Another Dance Shot Ver.)

### DVD "Single V"

# Only you (PV)
# Only you (Image Ver.)
# Making Eizou (メイキング映像; *Disebalik Tabir*)

### DVD "Event V"

# Only you (Takahashi Ai Solo Ver.) (Only you (高橋愛 Solo Ver.))
# Only you (Niigaki Risa Solo Ver.) (Only you (新垣理沙 Solo Ver.))
# Only you (Michishige Sayumi Solo Ver.) (Only you (道重さゆみ Solo Ver.))
# Only you (Tanaka Reina Solo Ver.) (Only you (田中れいな Solo Ver.))
# Only you (Mitsui Aika Solo Ver.) (Only you (光井愛佳 Solo Ver.))
# Only you (Fukumura Mizuki Solo Ver.) (Only you (譜久村聖Solo Ver.))
# Only you (Ikuta Erina Solo Ver.) (Only you (生田衣梨奈Solo Ver.))
# Only you (Sayashi Riho Solo Ver.) (Only you (鞘師里保Solo Ver.))
# Only you (Suzuki Kanon Solo Ver.) (Only you (鈴木香音Solo Ver.))

## Anggota kumpulan Morning Musume yang terlibat dalam single ini

* **Generasi Kelima**
** Takahashi Ai
** Niigaki Risa

* **Generasi Keenam**
** Michishige Sayumi
** Tanaka Reina

* **Generasi Kelapan**
** Mitsui Aika

* **Generasi Kesembilan**
** Fukumura Mizuki
** Ikuta Erina 
** Sayashi Riho
** Suzuki Kanon 

## Kedudukan Dalam Carta [[Oricon]] dan Jumlah Jualan

### Single CD

**Jumlah Jualan: 40,778** 

### Single V

**Jumlah Jualan: 2,834** 

## Pantauan Luar

* (Bahasa Jepun) Diskografi **Only you** dilaman sesawang rasmi Morning Musume : Single CD  | Single V DVD 
* YouTube: Muzik Video "Only you"
* Lirik di projecthello.com : 
** Only you
** Yamette yo! Sindbad
Maharaja Lawak Mega

**Maharaja Lawak Mega**, (akronim **MLM**) merupakan sebuah program realiti bersiri terbitan Astro berkonsepkan acara liga tahunan artis komedi dan pelawak kelahiran Malaysia, serta penyertaan pelawak dari Indonesia dan Singapura menunjukkan dan mengetengahkan bakat lawak di pentas mega antarabangsa yang bertempat di Malaysia.
 
**Dato' AC Mizal** sebagai ikonik & figura tetap Maharaja Lawak Mega disamping 4 orang juri berlainan latar belakang.

## Konsep
Penyertaan pelawak adalah bebas (terbuka kepada semua pelawak), mereka boleh membentuk kumpulan sendiri sama ada kumpulan sedia ada atau membentuk gabungan baru yang lebih hebat (kumpulan baru), serta beraksi secara solo. Pemilihan pelawak juga berdasarkan kepada pilihan pihak produksi dan cabaran Hot Seat bagi melengkapkan jumlah senarai teratas. Sebanyak 70% undian mereka disalurkan melalui juri tetap manakala 30% lagi adalah daripada undian penonton selain pelbagai konsep undian baru diperkenalkan seperti undian tiktok, facebook, laman web rasmi (ditukarkan kepada Astro Gempak) bergantung kepada musim. Rancangan ini telah memulakan musim pertamanya pada 28 Oktober 2011, hari Jumaat menerusi saluran Astro Warna (saluran 107) sekaligus menjadikan hari Jumaat sebagai hari rasmi penyiaran rancangan ini. Kumpulan Bocey telah mencatat sejarah apabila menjadi kumpulan pertama yang berjaya menjadi juara Maharaja Lawak Mega dua tahun berturut-turut pada edisi 2016 & 2017. Setahun berehat berikutan pandemik COVID-19 pada penghujung tahun 2019, rancangan ini kembali bersiaran bagi musim kelapan mulai 15 Oktober 2021.

## Juara Maharaja Lawak Mega
Juara Maharaja Lawak Mega akan membawa pulang wang tunai sebanyak **RM350,000** beserta trofi. Mulai tahun 2012, Juara Maharaja Lawak Mega akan membawa pulang hadiah wang tunai **RM 500,000** berserta trofi. Sekaligus, menjadikan rancangan realiti hiburan komedi Malaysia paling tinggi nilai ganjarannya khas untuk juara bermusim.  

## Senarai Peserta Maharaja Lawak Mega

## Barisan Juri Tetap Maharaja Lawak Mega

## Man Of The Match

## Anugerah dan Pencalonan

## Belasungkawa
Mereka pernah menyertai Maharaja Lawak Mega suatu ketika dahulu. Pemergian mereka pastinya tiada pengganti dan terima kasih telah menghiburkan kami semua. Al-Fatihah buat mereka.

## Rujukan

## Pautan Luar
*Facebook Maharaja Lawak Mega
*Laman Web Rasmi Maharaja Lawak Mega 2013
*
Dzulkifli Abdul Razak

Profesor Emeritus Tan Sri Dato' **Dzulkifli bin Abdul Razak** (lahir 1951) ialah ahli akademik dan pendidik Malaysia. Beliau merupakan pengerusi Lembaga Pengarah Universiti Sains Islam Malaysia (USIM) (2016–2018) dan rektor Universiti Islam Antarabangsa Malaysia (UIAM) (1 Ogos 2018-31 Julai 2024). Beliau juga pernah berkhidmat sebagai Naib Canselor Universiti Antarabangsa Albukhary menggantikan Dato' Dr. Sharom Ahmat dan sebelumnya Naib Canselor Universiti Sains Malaysia (USM) selama 11 tahun.

## Keluarga
Dzulkifi ialah anak kedua Abdul Razak Abdul Hamid, satu-satunya mangsa tragedi pengeboman Hiroshima yang terselamat pada 1945.

Beliau berkahwin dengan Masrah Abidin dan dikurniakan empat anak.

## Rujukan
Kapal DiRaja Nanhai

**Kapal DiRaja Nanhai** atau dalam bahasa Inggeris "Royal Nanhai Shipwreck", asalnya merupakan sebuah kapal dagangan yang telah karam pada tahun 1460 Masihi dan ditemui pada tahun 1885 Masihi, 40 batu nautika dari timur perairan Terengganu, Malaysia.

Antara artifak berharga ditemui adalah lima mangkuk seramik China biru dan putih, mangkuk China kehijau-hijauan. Mangkuk-mangkuk China tersebut dikategorikan berasal pada tahun pemerintahan Tienshen (1450-641).

## Rujukan dan pautan luar
* Kumpul khazanah dasar laut, Harian Metro Online.

## Lihat juga
* Senarai kapal karam di perairan Malaysia
Kapal karam Tanjung Simpang Mengayau

**Kapal karam Tanjung Simpang Mengayau** merupakan sebuah kapal yang sarat dengan muatan barang dagangan China dari Dinasti Song (960-1127). Kapal ini ditemui pada kedalaman 12 meter dan kira-kira 700 meter dari pantai Tanjung Simpang Mengayau di kawasan Kudat, negeri Sabah, Malaysia.

Berdasarkan hasil penyelidikan yang dikecapi, kapal karam ini diangkat sebagai kapal karam tertua di Malaysia. Kapal ini juga dipercayai karam akibat terlanggar dengan terumbu karang. Antara artifak yang dijumpai termasuklah pinggan mangkuk seladon hijau, gong dan kendi menjelaskan mengenai perhubungan maritim di Borneo.

## Pautan luar
* Kumpul khazanah dasar laut

## Lihat juga
* Senarai kapal karam di perairan Malaysia
Mohd Ramzul Zahini Adenan

**Muhammad Ramzul Zahini Adenan** merupakan salah seorang penyerang berbahaya yang mewakili kelab Kelantan United FC. Mempunyai kemahiran menggelecek bola yang baik serta mampu berlari dengan pantas menjadikannya seorang pemain yang patut diberi perhatian oleh pihak lawan semasa di atas padang.

Anak kelahiran Wakaf Bharu ini juga mempunyai ketinggian yang sempurna menjadikannya seorang yang amat berkuasa apabila berhadapan bola yang tinggi. 

Kehebatan Ramzul dalam kem Kelantan sering dibayangi oleh seorang lagi penyerang tersohor Malaysia iaitu Norshahrul Idlan Talaha. Sering digandingkan bersama dalam setiap perlawanan, menjadikan pasangan Ramzul-Norsahrul sebagai gandingan yang berbisa. Tetapi sayang kini hanya tinggal sejarah.
Ketuhar gelombang mikro

**Ketuhar gelombang mikro** adalah perkakas dapur yang memanaskan makanan menggunakan pemanasan dielektrik. Ia berfungsi dengan menggunakan sinaran elektromagnet dalam julat frekuensi gelombang mikro untuk memanaskan molekul-molekul yang berkutub di dalam makanan. Pengujaan ini berlaku dalam keadaan yang hampir seragam di bahagian permukaan makanan tersebut di antara kedalaman 1 inci hingga 1.5 inci pada makanan yang lebih lembap; manakala pada makanan yang kering pula, radiasi akan menembus ke bahagian lebih dalam lagi. Penembusan ini membolehkan makanan dimasak dengan lebih sekata berbanding cara konvensional.

Sungguhpun begitu, ketuhar ini mempunyai kegunaan terhad dalam bidang profesional memandangkan julat suhu pendidihan ketuhar jenis ini terlalu rendah untuk menghasilkan tindak-tindak balas kimia yang memberi rasa yang unik. Walaupun begitu, suhu yang diperlukan ini boleh diberi dengan penambahan sistem perolakan.

## Komponen
Sebuah ketuhar gelombang mikro secara asasnya terdiri daripada
* punca kuasa bervoltan tinggi, biasanya sebuah alatubah atau penukar kuasa elektronik mudah yang mengalirkan tenaga kepada magnetron
* kapasitor bervoltan tinggi yang dihubungkan kepada magnetron, alatubah dan cesi (*chassis*) melalui sejenis diod 
* Magnetron rongga yang menukarkan tenaga elektrik bervoltan tinggi kepada sinaran mikrogelombang
* Sebuah litar pengawal magnetron (bersertakan mikropengawal)
* Pandu gelombang pendek (untuk menggandakan kuasa gelombang mikro daripada magnetron ke kebuk memasak)
* Kebuk memasak besi
* Sejenis cakera pemutar atau kipas pandu gelombang besi
* Panel kawalan digital / manual.

## Rujukan

## Pautan luar
* Further Reading On The History Of Microwaves and Microwave Ovens
* Microwave oven history  ("sejarah kketuhar gelombang mikro) daripada majalah *American Heritage*.
OpenGL

**OpenGL** adalah antara muka perisian bagi perkakasan grafik. Ia direka bentuk sebagai antara muka yang bebas-perkakasan agar dapat digunakan pada pelbagai pelantar. Atur cara OpenGL juga boleh berfungsi dalam persekitaran rangkaian walaupun pelanggan dan pelayan mempunyai jenis komputer yang berbeza. Dalam kes ini, pelanggan OpenGL adalah komputer di mana atur cara OpenGL sebenarnya dilaksanakan, dan pelayan komputer adalah komputer yang melaksanakan lukisan.

OpenGL menggunakan awalan *gl* untuk arahan teras OpenGL dan Glut untuk arahan dalam *OpenGL Utility Toolkit*. Begitu juga, pemalar OpenGL bermula dengan GL_ dan menggunakan semua huruf besar.

## Tatarajah
Untuk memastikan pustaka GLUT dapat dijalankan bersama Visual Studio 2005, tiga fail penting perlu didapatkan di internet (percuma), fail tersebut ialah glut.h, glut32.lib, glut32.dll. Setelah memperolehi fail tersebut, sila masukkan fail glut.h ke C://Program files/Microsoft Visual Studio 8/VC/PlatformSDK/ Termasuk / gl, kemudian masukkan fail glut32.lib ke C://Program files/Microsoft Visual Studio 8/VC/PlatformSDK/lib dan fail glut32.dll ke dalam C://windows/system.

## Rujukan

## Pautan luar
Mohd Badhri Mohd Radzi

**Mohd Badhri Mohd Radzi** adalah seorang lagi pemain kelahiran Kuala Lumpur generasi baru yang boleh dianggap sebagai wajib dalam kesebelasan utama jurulatih. Memiliki gaya permainan yang tenang dan bersahaja, Badhri Radzi yang juga dikenali sebagai **Piya** (mapaa) sentiasa menjadi duri dalam daging untuk pasukan lawan. Dek kerana pemain ini mempunyai pengaruh yang boleh dikatakan kuat dan dihormati, beliau diberi tugas sebagai 'kapten' kepada pasukan Juara Liga Super Malaysia 2011 & 2012 iaitu Kelantan. Ketika tumpuan pihak lawan terarah kepada pemain penyerang, Badri Radzi sentiasa mengukir namanya sebagai peledak.

Sentuhan Badhri Radzi juga amat berbisa. Bermain di posisi 'attacking midfielder' pihak lawan sering mengabaikannya menjadikan dia sentiasa mempunyai peluang untuk meledak gol.

Pemain yang dilahirkan pada 02 Jun 1982 ini juga bertindak sebagai wira Kelantan apabila menyumbat gol kemenangan Kelantan pada perlawanan akhir Piala Malaysia 2010 pertembungan dengan Negeri Sembilan. Pada perlawanan tersebut Kelantan menang 2-1 menjadikannya sebagai sejarah untuk bola sepak Kelantan apabila mereka berjaya membawa balik Piala Malaysia ke bumi Kelantan untuk pertama kalinya.

Badhri Radzi juga memiliki kemahiran sepakan percuma yang mengingatkan beliau kepada lagenda bola sepak Kelantan yang terdahulu iaitu Hashim Mustapha. Namun kejayaan Badhri Radzi mungkin lebih bersinar setelah berjaya menjulang beberapa piala iaitu Piala Malaysia 2010, Piala Sumbangsih 2011 & Juara Liga Super Malaysia 2011-2012.

## Pencapaian

## Anugerah
Badhri Radzi menerima Pingat Setia Mahkota Kelantan (PS) sempena Hari Keputeraan Sultan Kelantan ke 42.

### Anugerah Bola Sepak Kebangsaan

## Rujukan

## Pautan luar
* Blog Bola Sepak
Claudius

**Claudius** bahasa Latin: Tiberius Claudius Caesar Augustus Germanicus dilahirkan pada 1 Ogos 10 SM – 13 Oktober 54 SM merupakan Maharaja Rom dari tahun 41 hingga 54. Baginda merupakan kerabat Dinasti Julio-Claudia serta merupakan anak kepada pasangan Drusus dan Antonia Minor.

## Rujukan

## Pautan luar
Return

**Return** adalah album mini (EP) keempat kumpulan muzik yang berasal dari Korea Selatan iaitu F.T. Island. Dalam ini terdapat 5 buah lagu dan telah dilancarkan pada tahun 2011.

## Senarai runut

## Lihat juga
*F.T. Island
*FNC Music

## Rujukan

## Pautan luar
* Laman rasmi
Memory in FTIsland

***Memory in FTIsland*** atau ***Memory in ...:Remake Album*** merupakan album pembuatan semula bagi kumpulan muzik dari Korea Selatan iaitu F.T. Island. Album mini ini terdiri daripada 5 buah lagu dan ia dilancarkan pada 10 Oktober 2011 oleh label FNC Music.

## Senarai runut
Warna yang digelapkan pada senarai lagu di bahagian Tajuk merupakan runut utama.

## Sejarah pelancaran

## Lihat juga
*F.T. Island
*FNC Music

## Rujukan

## Pautan luar
* Laman rasmi
Dialog Kerjasama Asia

**Dialog Kerjasama Asia** (bahasa Inggeris: *Asian Cooperation Dialogue* disingkat **ACD**) adalah sebuah badan yang dibentuk pada tahun 2002 untuk mempromosikan kerjasama Asia dalam peringkat antarabenua, yang membantu untuk mengintegrasikan organisasi-organisasi politik atau ekonomi yang berasingan secara serantau seperti ASEAN, SAARC atau CCASG.

## Negara-negara anggota

Ada 28 negara Asia yang termasuk dalam badan ini. 18 di antaranya adalah negara-negara pengasas (termasuk semua 10 ahli ASEAN) iaitu:

Pada pertemuan peringkat menteri Dialog Kerjasama Asia yang ke-2 tahun 2003, 4 negara anggota baru diterima:
* 
* 
* 
* 

Pada pertemuan peringkat menteri Dialog Kerjasama Asia yang ke-3 tahun 2004, 3 negara anggota baru diterima:
* 
* 
* 

Ahli baru telah disahkan pada pertemuan Dialog Kerjasama Asia tarikh 27 September 2004:
* 

Terkini, 2 negara anggota baru diterima pada pertemuan peringkat menteri Dialog Kerjasama Asia yang ke-4, tahun 2005:
* 
* 

Pada pertemuan peringkat menteri Dialog Kerjasama Asia yang ke-3 tahun 2006, 2 negara anggota baru diterima:
* 
* 

## Mesyuarat peringkat menteri Dialog Kerjasama Asia
* Pertemuan peringkat menteri Dialog Kerjasama Asia ke-1: 18-19 Jun di Cha-am, Thailand
* Pertemuan peringkat menteri Dialog Kerjasama Asia ke-2: 21-22 Jun 2003 di Chiang Mai, Thailand
* Pertemuan peringkat menteri Dialog Kerjasama Asia ke-3: 21-22 Jun 2004 di Qingdao, Wilayah Shandong, Republik Rakyat China
* Pertemuan peringkat menteri Dialog Kerjasama Asia ke-4: 4-6 April 2005 di Islamabad, Pakistan
* Pertemuan peringkat menteri Dialog Kerjasama Asia ke-5 dirancang akan diadakan di Qatar.

## Pautan luar
*  Laman rasmi
Awak Suka Saya Tak?

***Awak Suka Saya Tak?*** ialah novel 2011 oleh penulis novel Malaysia, Melur Jelita, dikeluarkan pada 15 Oktober 2011 oleh Penerbitan Karya Seni.

Bermula sebagai e-novel yang diterbitkan dalam bentuk siri, e-novel ini ditamatkan sewaktu Karya Seni mencadangkan novel ini diterbitkan sebagai buku cetak. Walaupun demikian, 47 bab pertama antara 99 bab pada keseluruhannya masih boleh dibaca secara percuma di laman web rasmi Melur Jelita. 

Novel ini telah diadaptasi sebagai sebuah siri drama televisyen pada 2017. Kesinambungannya, *Awak Suka Saya Tak 2* dikeluarkan pada 2018.

## Perihal
*Awak Suka Saya Tak?* lahir daripada kesedihan hati novelis Melur Jelita yang melampau melihat perpecahan, pergaduhan dan syak wasangka antara kaum, agama, bangsa, keluarga, jiran, suami isteri, ibu anak dan sebagainya. Tidak sedikit fitnah yang timbul kerana sebab-sebab ini.

Hasrat beliau ialah untuk menyatupadukan seluruh manusia di dunia dengan kasih sayang tanpa mengira siapa. Melur mengakui bahawa hasratnya terlalu hebat dan mustahil tetapi baginya, lebih baik dia bermimpi dan mencuba merealisasikan hasrat itu dengan secebis coretan yang penuh belasahan. Tambah Melur, sekurang-kurangnya dia ada menyumbang sesuatu dan berusaha ke arah itu, walau sebaris ayat untuk melahirkan insan yang berkasih sayang antara satu sama lain.

## Sinopsis
Mengisahkan hubungan antara Hilman Yong, seorang kacukan Korea-Amerika-Cina dan Intan Zulaikha, seorang gadis Melayu. Mereka sangat berbeza tetapi kerana perbezaan itulah, mereka berjodoh. Malangnya, kesampaiankah jodoh mereka apabila Hilman, seorang yang baru mengenali Islam, lebih mencintai Islam daripada Intan yang sememangnya dilahirkan Islam dari keturunan lagi berselisih faham kerana keakuannya.

Muncul pula Damien Yong yang sentiasa menyesakkan dada Intan dengan aksinya yang berani, seksi, nakal dan menggoda. Intan terpaksa bersabar dengan Damien semata-mata untuk mendapatkan semula Hilmannya…seorang hamba Allah yang penuh kesabaran dan kesopanan.

Akhirnya, Hilman dan Intan berdua bersetuju untuk mengikat janji bahagia bagi hidup bersama menanti hari untuk disatukan dan digelar suami isteri. Sayangnya manusia hanya mampu merancang dan Allah yang berhak menentukan segalanya. Sekali lagi Intan kehilangan Hilman pada saat hari bahagia mereka. Adakah mereka ada jodoh atau sebaliknya?

## Adaptasi

Novel ini telah diadaptasi sebagai sebuah siri drama televisyen yang dibintangi oleh Alvin Chong dan Emma Maembong. Tayangan perdana bermula pada 25 September 2017 di Astro Ria.

## Rujukan

## Pautan luar
* Laman web rasmi Melur Jelita
* Partner Melur Jelita bird personality test
* Partner Melur Jelita meaning of aura colours
*
*
Yulia Tymoshenko

**Yulia Volodymyrivna Tymoshenko** (, ), née **Grigyan** (Ukraine: Ґріґян, daripada nama keluarga Latvia "Grigan"), lahir 27 November 1960, adalah seorang ahli politik Ukraine. Beliau pernah menjadi Perdana Menteri Ukraine dari 24 Januari hingga 8 September 2005, dan sekali lagi dari 18 Disember 2007 hingga 4 Mac 2010. Beliau mendapat tempat ketiga dalam senarai 100 Wanita Paling Berkuasa di Dunia Forbes 2005. Tymoshenko merupakan ketua parti *[[Batkivschyna]]* dan Blok Yulia Tymoshenko.

Yulia Tymoshenko adalah seorang ahli ekonomi dan akademik. Sebelum kerjaya politiknya, beliau merupakan seorang ahli perniagaan yang berjaya walaupun berkontroversi dalam industri gas, menjadi antara jutawan terkaya di Ukraine. Sebelum menjadi Perdana Menteri wanita pertama Ukraine pada 2005, Tymoshenko bersama-sama memimpin Revolusi Jingga.

Tymoshenko bertanding sebagai calon dalam pilihan raya presiden Ukraine 2010, namun tewas kepada Viktor Yanukovych (Tymoshenko mendapay 45.47% undi dalam pusingan kedua). Pada mulanya Tymoshenko mencabar keputusan ini, mendakwa ada penipuan undi, namun kemudian menarik balik rayuannya pada 20 Februari 2010 kerana merasakan mahkamah tidak berniat mencari kebenaran.

Bermula Mei 2010, beberapa kes jenayah dibuka terhadap Tymoshenko. Pada 11 Oktober 2011, sebuah mahkamah Ukraine menjatuhkan hukuman tujuh tahun penjara kepada Tymoshenko selepas beliau didapati bersalah menyalahgunakan jawatannya semasa menjadi broker urus janji gas 2009 dengan Rusia. Sabitan ini  dilihat sebagai "keadilan dilaksanakan secara terpilih di bawah dorongan politik" oleh Kesatuan Eropah dan pertubuhan antarabangsa lain.

Tymoshenko dibebaskan oleh kerajaan Yanukovych pada 22 Februari 2014, di hari-hari akhir "Revolusi Maidan", selepas satu semakan dibuat terhadap kanun jenayah Ukraine yang secara berkesan menyahjenayah tindakan yang membuatkan beliau dipenjarakan. Tidak lama selepas pembebasannya, seorang sekutu Tymoshenko, Oleksandr Turchynov, dilantik sebagai presiden sementara Ukraine, menggantikan Yanukovych, yang melarikan diri dari ibu negara.

## Rujukan

## Pautan luar

* Tapak rasmi 

|-